**ΚΟΙΝΗ ΔΗΛΩΣΗ ΕΚΠΡΟΣΩΠΩΝ ΤΩΝ ΠΑΡΕΜΒΑΣΕΩΝ ΣΤΟ Δ.Σ. ΤΗΣ ΔΟΕ ΚΑΙ ΤΗΣ ΟΛΜΕ**

**12/01/2019**

**ΜΕ ΤΟΥΣ ΑΓΩΝΕΣ ΜΑΣ ΣΠΑΜΕ ΤΗΝ ΚΥΒΕΡΝΗΤΙΚΗ ΚΑΤΑΣΤΟΛΗ**

Σήμερα **Σάββατο 12/1/2019** έγινε **παράσταση διαμαρτυρίας** στο υπουργείο Προστασίας του Πολίτη, **για την άγρια κυβερνητική καταστολή απέναντι στην πορεία των εκπαιδευτικών** που είχε σαν αποτέλεσμα να τραυματιστούν διαδηλωτές ενώ άλλοι να παρουσιάσουν αναπνευστικά προβλήματα. Συμμετείχαν **σύλλογοι Π.Ε., ΕΛΜΕ και με απόφασή της η κατάληψη αναπληρωτών – αδιόριστων της πρυτανείας του ΕΚΠΑ**.

Αρχικά η πολιτική ηγεσία του Υπουργείου αρνήθηκε να δεχθεί αντιπροσωπεία της συγκέντρωσης, παραπέμποντάς την σε διοικητικούς υπαλλήλους. Μετά από επίμονη απαίτηση **συναντήθηκαν με την υπουργό κ. Γεροβασίλη, πρόεδροι σωματείων, ΕΛΜΕ και μέλη των Δ.Σ. της ΔΟΕ και της ΟΛΜΕ.**

Η αντιπροσωπεία απαίτησε από την υπουργό **να αναλάβει τις πολιτικές ευθύνες της κυβέρνησης για την άγρια επίθεση στους διαδηλωτές** που από τύχη δεν οδήγησε σε θύματα. **Η υπουργός αρνήθηκε,** παρόλο που η κυβέρνηση δεν επέτρεψε στην πορεία να φτάσει στο μέγαρο Μαξίμου και να συναντηθεί με αντιπροσωπεία των απεργών. Την ίδια στιγμή η ίδια **παραδέχτηκε ότι η ρίψη χημικών ήταν τυφλή και καταμετρήθηκαν τουλάχιστον 16 χειροβομβίδες κρότου λάμψης και δακρυγόνων ενώ προσπάθησε να αποδώσει ευθύνες στους διαδηλωτές για βίαιη συμπεριφορά**.

**Βίαιη και καταστροφική είναι η πολιτική της τρομοκρατίας** και της καταστολής στην οποία επιδίδεται η **κυβέρνηση ΣΥΡΙΖΑ- ΑΝΕΛ για να περάσει την πολιτική ΕΕ – ΟΟΣΑ** για απολύσεις, φτώχεια, χτύπημα της δημόσιας εκπαίδευσης.

Δηλώσαμε, πριν την αποχώρησή μας, ότι **η κυβέρνηση θα μας βρίσκει συνεχώς απέναντί της**. Προειδοποιήσαμε να μην τολμήσουν, κυβέρνηση και δυνάμεις καταστολής, να επαναλάβουν το ίδιο σκηνικό στις επόμενες κινητοποιήσεις.

**Φραγμό στην κυβέρνηση και την πολιτική της βάζουν οι αποφασιστικός αγώνες των εκπαιδευτικών, της νεολαίας και των εργαζομένων.**

**ΝΑ ΑΠΟΣΥΡΘΕΙ ΤΩΡΑ ΤΟΠΡΟΣΟΝΤΟΛΟΓΙΟ ΕΚΤΡΩΜΑ**

**Μόνιμοι μαζικοί διορισμοί όλων των αναπληρωτών ΑΠΟΚΛΕΙΣΤΙΚΑ με βάση το πτυχίο και την προϋπηρεσία**

**Μόρφωση - δουλειά για όλους**

**Συμμετέχουμε όλοι το Σάββατο και την Κυριακή στις δράσεις**

**της κατειλημμένης Πρυτανείας.**

**ΟΛΟΙ στην ΑΠΕΡΓΙΑ ΔΕΥΤΕΡΑ 14/1**

**ΟΛΟΙ ΣΤΗ ΣΥΓΚΕΝΤΡΩΣΗ ΣΤΙΣ 1.30 μ.μ.. ΣΤΑ ΠΡΟΠΥΛΑΙΑ ΚΑΙ ΣΤΗΝ ΠΟΡΕΙΑ ΣΤΗ ΒΟΥΛΗ**

Δινοπούλου Βαγγελίτσα, αναπληρώτρια, ΔΣ ΔΟΕ

Κλιάφα Άρτεμις, ΔΣ ΔΟΕ

Ζαγανίδης Χρήστος, ΔΣ ΟΛΜΕ

Ιωαννίδου Γιώτα, ΔΣ ΟΛΜΕ